CELEX: 32014R1271
Language: ro
Date: 2014-11-28 00:00:00
Title: Regulamentul de punere în aplicare (UE) nr. 1271/2014 al Comisiei din 28 noiembrie 2014 de autorizare a creșterii limitelor de îmbogățire a vinului produs din strugurii recoltați în 2014 din anumite soiuri de struguri de vin în anumite regiuni vitivinicole sau într-o parte a acestora

29.11.2014   
            
            
               RO
            
            
               Jurnalul Oficial al Uniunii Europene
            
            
               L 344/10
            
         REGULAMENTUL DE PUNERE ÎN APLICARE (UE) NR. 1271/2014 AL COMISIEI
   din 28 noiembrie 2014
   de autorizare a creșterii limitelor de îmbogățire a vinului produs din strugurii recoltați în 2014 din anumite soiuri de struguri de vin în anumite regiuni vitivinicole sau într-o parte a acestora
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 91,
   întrucât:
   
               (1)
            
            
               Punctul A.3 din partea I a anexei VIII la Regulamentul (UE) nr. 1308/2013 prevede că statele membre pot solicita majorarea cu până la 0,5 % a limitelor de creștere a tăriei alcoolice în volum (îmbogățire) a vinului în anii în care condițiile climatice au fost deosebit de nefavorabile.
            
         
               (2)
            
            
               Belgia, Bulgaria, Republica Cehă, Germania, Franța, Croația, Italia, Ungaria, Austria, România, Slovenia și Slovacia au solicitat astfel de creșteri ale limitelor de îmbogățire a vinului produs din strugurii recoltați în anul 2014, deoarece condițiile climatice din timpul perioadei de vegetație au fost deosebit de nefavorabile. O asemenea cerere a fost făcută de către Bulgaria, Republica Cehă, Croația, Ungaria, Austria, România, Slovenia și Slovacia pentru toate regiunile producătoare de vin de pe teritoriul lor. Belgia a efectuat cererea pentru una dintre regiuni, Germania pentru unele regiuni și pentru părți din regiunile Mosel și Saale-Unstrut, Franța pentru anumite comune din cadrul departamentelor Aude și Hérault și Italia pentru anumite regiuni din nordul și din centrul său și pentru un teritoriu DOP din regiunile Umbria și Lazio. Belgia, Franța și Italia au cerut creșterea limitelor de îmbogățire pentru tot vinul produs din soiurile de struguri cultivate în regiunile care au avut parte de condiții climatice deosebit de nefavorabile. Germania a solicitat creșterea îmbogățirii vinurilor doar pentru vinurile produse din soiuri specifice de struguri de vin afectate în regiunile Baden, Württemberg și Mecklenburger Landwein și în partea în cauză din regiunea Saale-Unstrut.
            
         
               (3)
            
            
               Ca urmare a condițiilor climatice deosebit de nefavorabile din cursul anului 2014, limitele de creștere a tăriei alcoolice naturale prevăzute la punctul A.2 din partea I a anexei VIII la Regulamentul (UE) nr. 1308/2013 nu permit producerea unui vin cu tărie alcoolică totală adecvată din toate sau din anumite soiuri de struguri de vin în anumite regiuni vitivinicole sau într-o parte a acestora pentru care există, în mod normal, o cerere pe piață.
            
         
               (4)
            
            
               Având în vedere scopul părții I a anexei VIII la Regulamentul (UE) nr. 1308/2013, și anume să descurajeze și să limiteze îmbogățirea vinului, și dată fiind natura excepțională a derogării de la punctul A.3 din respectiva parte, autorizațiile de majorare a limitelor de îmbogățire a vinului ar trebui acordate numai pentru regiuni vitivinicole sau părți ale acestora și pentru soiurile de struguri care au fost afectate de condiții climatice deosebit de nefavorabile. Așadar, în Belgia, autorizația ar trebui acordată doar regiunii Wallonia, care a fost afectată de astfel de condiții climatice. În Germania, autorizația ar trebui acordată doar pentru vinul produs din soiurile de struguri Blauer Spätburgunder, Schwarzriesling, Blauer Gutedel, Weißer Gutedel și Blauer Trollinger afectate de astfel de condiții climatice nefavorabile în regiunea Baden; pentru vinul produs din toate soiurile de struguri de vin roșu afectate de astfel de condiții climatice nefavorabile în regiunile Hessische Bergstraße și Rheingau; din toate soiurile de struguri de vin roșu și din soiurile de struguri de vin alb Bacchus, Blauer Silvaner, Cabernet Blanc, Grüner Silvaner, Johanniter, Müller-Thurgau, Ruländer, Sauvignon Blanc, Scheurebe, Weißer Elbling, Weißer Gutedel, Weißer Riesling și Weißer Burgunder care au fost afectate de astfel de condiții climatice nefavorabile într-o parte a regiunii Saale-Unstrut; din soiul de struguri de vin Blauer Trollinger care a fost afectat de astfel de condiții climatice nefavorabile în regiunea Württemberg; din soiurile de struguri de vin Phoenix, Müller-Thurgau, Elbling și Regent care au fost afectate de astfel de condiții climatice nefavorabile în regiunea Mecklenburger Landwein; și din toate celelalte soiuri de struguri de vin în regiunile Ahr, Mittelrhein, Nahe, Pfalz și Rheinhessen și într-o parte a regiunii Mosel care au avut parte de astfel de condiții climatice nefavorabile. În Franța, autorizația ar trebui acordată numai pentru un număr limitat de comune din departamentul Aude și Hérault care au fost afectate de astfel de condiții climatice. În Italia, autorizația ar trebui acordată doar regiunilor Veneto, Friuli-Venezia-Giulia, Provincia autonoma di Trento, Provincia autonoma di Bolzano, Lombardia, Piemonte, Emilia-Romagna, Toscana, Abruzzo și Puglia și zonei denumirii de origine protejate „Orvieto” din regiunile Umbria și Lazio, care au avut parte de astfel de condiții climatice.
            
         
               (5)
            
            
               Prin urmare, este oportun să se autorizeze creșterea limitelor de îmbogățire a vinului produs din toate soiurile sau din anumite soiuri de struguri de vin recoltați în 2014 în regiunile vitivinicole din Belgia, Bulgaria, Republica Cehă, Germania, Franța, Croația, Italia, Ungaria, Austria, România, Slovenia și Slovacia sau într-o parte a acestora.
            
         
               (6)
            
            
               Măsurile prevăzute în prezentul regulament sunt conforme cu avizul Comitetului pentru organizarea comună a piețelor agricole,
            
         ADOPTĂ PREZENTUL REGULAMENT:
   Articolul 1
   Prin derogare de la punctul A.3 din partea I a anexei VIII la Regulamentul (UE) nr. 1308/2013, în regiunile vitivinicole sau într-o parte a acestora enumerate în anexa la prezentul regulament și pentru toate soiurile sau pentru anumite soiuri de struguri de vin specificate în anexa respectivă, creșterea tăriei alcoolice naturale în volum a strugurilor proaspeți recoltați în anul 2014, a mustului de struguri, a mustului de struguri parțial fermentat, a vinului nou aflat încă în fermentație și a vinului produs din strugurii recoltați în anul 2014 nu poate depăși următoarele limite:
   
               (a)
            
            
               3,5 % vol. în zona vitivinicolă A menționată în apendicele I la anexa VII la Regulamentul (UE) nr. 1308/2013;
            
         
               (b)
            
            
               2,5 % vol. în zona vitivinicolă B menționată în apendicele I la anexa VII la Regulamentul (UE) nr. 1308/2013;
            
         
               (c)
            
            
               2,0 % vol. în zona vitivinicolă C menționată în apendicele I la anexa VII la Regulamentul (UE) nr. 1308/2013.
            
         Articolul 2
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 28 noiembrie 2014.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 347, 20.12.2013, p. 671.
   
      ANEXĂ
      Soiuri de struguri de vin și regiuni vitivinicole sau o parte a acestora pentru care este autorizată creșterea limitei de îmbogățire în conformitate cu articolul 1
      
                  Statul membru
               
               
                  Regiuni vitivinicole sau părți ale acestora (zonă vitivinicolă)
               
               
                  Soiuri
               
            
                  Belgia
               
               
                  Regiuni vitivinicole din Wallonia (zona A)
               
               
                  Toate soiurile autorizate de struguri de vin
               
            
                  Bulgaria
               
               
                  Toate regiunile vitivinicole (zona B)
               
               
                  Toate soiurile autorizate de struguri de vin
               
            
                  Republica Cehă
               
               
                  Toate regiunile vitivinicole (zonele A și B)
               
               
                  Toate soiurile autorizate de struguri de vin
               
            
                  Germania
               
               
                  Regiunea vitivinicolă din Ahr
               
               
                  Toate soiurile autorizate de struguri de vin
               
            
                  Regiunea vitivinicolă din Baden (zona B)
               
               
                  Soiuri de struguri de vin: Blauer Spätburgunder, Schwarzriesling, Blauer Gutedel, Weißer Gutedel și Blauer Trollinger
               
            
                  Regiunea vitivinicolă din Hessische Bergstraße (zona A)
               
               
                  Toate soiurile autorizate de struguri de vin roșu
               
            
                  Regiunea vitivinicolă din Mittelrhein (zona A)
               
               
                  Toate soiurile autorizate de struguri de vin
               
            
                  Regiunea vitivinicolă din Mosel, exceptând zonele Perl, Oberperl, Nennig și Sehndorf (zona A)
               
               
                  Toate soiurile autorizate de struguri de vin
               
            
                  Regiunea vitivinicolă din Nahe (zona A)
               
               
                  Toate soiurile autorizate de struguri de vin
               
            
                  Regiunea vitivinicolă din Pfalz (zona A)
               
               
                  Toate soiurile autorizate de struguri de vin
               
            
                  Regiunea vitivinicolă din Rheingau (zona A)
               
               
                  Toate soiurile autorizate de struguri de vin roșu
               
            
                  Regiunea vitivinicolă din Rheinhessen (zona A)
               
               
                  Toate soiurile autorizate de struguri de vin
               
            
                  Regiunea vitivinicolă din Saale-Unstrut cu excepția zonei Potsdam-Mittelmark (zona A)
               
               
                  Toate soiurile autorizate de struguri de vin roșu și soiurile de struguri de vin alb: Bacchus, Blauer Silvaner, Cabernet Blanc, Grüner Silvaner, Johanniter, Müller-Thurgau, Ruländer, Sauvignon Blanc, Scheurebe, Weißer Elbling, Weißer Gutedel, Weißer Riesling și Weißer Burgunder
               
            
                  Regiunea vitivinicolă din Württemberg (zona A)
               
               
                  Soiul de struguri de vin Blauer Trollinger
               
            
                  Regiunea vitivinicolă din Mecklenburger Landwein (zona A)
               
               
                  Soiurile de struguri de vin Phoenix, Müller-Thurgau, Elbling și Regent
               
            
                  Franța
               
               
                  Următoarele comune (zona C):
                  
                              —
                           
                           
                              în cadrul departamentului Aude: Aigues Vives, Alairac, Antugnac, Argeliers, Argens Minervois, Arzens, Azille, Badens, Bagnoles, Baraigne, Bellegarde du Razès, Belvèze du Razès, Bize Minervois, Blomac, Bouilhonnac, Brezilhac, Brugairolles, Cailhau, Calhavel, Cambieure, Camplong d'Aude, Canet, Carcassonne, Castelnaudary, Castelnau d'Aude, Caunes Minervois, Caux et Sauzens, Conques sur Orbiel, Escales, Escueillens et Saint Just de Bélangard, Espéraza, Fabrezan, Fa, Fanjeaux, Fenouillet du Razès, Ferran, Fleury d'Aude, Fontiès d'Aude, Ginestas, Gourvieille, Gramazie, Grèzes, Gruissan, Herminis, Homps, Hounoux, La Courtete, Lafage, La Force, La Redorte, Lasbordes, La Serpent, Lasserre de Prouille, Laure Minervois, Lavalette, Les Casses, Lezignan, Limousis, Mailhac, Malves en Minervois, Maquens, Mas Stes Puelles, Marcorignan, Marseillette, Mazerolles du Razes, Mirepeisset, Molleville, Montazels, Montbrun les Corbières, Montferrand, Montgradail, Montquiers, Montmaur, Montreal, Montseret, Moussoulens, Narbonne, Orsans, Ouveillan, Paraza, Plavilla, Pennautier, Pepieux, Peyriac Minervois, Pouzols Minervois, Puicheric, Raissac d'Aude, Ribouisse, Ricaud, Rieux Minervois, Roquecourbe-Minervois, Roubia, Roullens, Rouvenac, Rustiques, Saint Couat d'Aude, Saint Frichoux, Saint Gauderic, Saint Laurent de la Cabrerisse, Saint Marcel sur Aude, Saint Martin Lalande, Saint Michel de Lanes, Saint Nazaire d'Aude, Saint Papoul, Sainte Valiere, Salleles Cabardes, Salleles d'Aude, Salsigne, Seignalens, Thezan des Corbieres, Tournissan, Tourouzelle, Trausse Minervois, Ventenac Minervois, Villalbe, Villalier, Villarzel Cabardes, Villautou, Villedaigne, Villedubert, Villegly, Villemoustaussou, Villeneuve Minervois, Villeneuve les Montreal și Villesiscle,
                           
                        
                              —
                           
                           
                              în cadrul departamentului Hérault: Beaufort, Montels, Olonzac și Oupia.
                           
                        
               
                  Toate soiurile autorizate de struguri de vin
               
            
                  Croația
               
               
                  Toate regiunile vitivinicole (zonele B și C)
               
               
                  Toate soiurile autorizate de struguri de vin
               
            
                  Italia
               
               
                  Regiunile vitivinicole din Veneto, Friuli-Venezia-Giulia, Provincia autonoma di Trento, Provincia autonoma di Bolzano, Lombardia, Piemonte, Emilia-Romagna, Toscana, Abruzzo, Puglia și din zona DOP„Orvieto” (zona C)
               
               
                  Toate soiurile autorizate de struguri de vin
               
            
                  Ungaria
               
               
                  Toate regiunile vitivinicole (zona C)
               
               
                  Toate soiurile autorizate de struguri de vin
               
            
                  Austria
               
               
                  Toate regiunile vitivinicole (zona B)
               
               
                  Toate soiurile autorizate de struguri de vin
               
            
                  România
               
               
                  Toate regiunile vitivinicole (zonele B și C)
               
               
                  Toate soiurile autorizate de struguri de vin
               
            
                  Slovenia
               
               
                  Toate regiunile vitivinicole (zonele B și C)
               
               
                  Toate soiurile autorizate de struguri de vin
               
            
                  Slovacia
               
               
                  Toate regiunile vitivinicole (zonele B și C)
               
               
                  Toate soiurile autorizate de struguri de vin